internet vaartha 185 Views
642 కంపెనీల్లో 6.1శాతం పెరుగుదల
ముంబై : భారత్‌ కార్పొరేట్‌ రంగం నాలుగో త్రైమాసికంలో కొంత రికవరీ జరిగి రాబడులు, లాభాలపరంగా మెరుగుపడింది. ఎక్ఛేంజిల్లో జాబితా అయిన టాప్‌ కంపెనీల ఫలితాలు చూస్తే నికర లాభాల్లో భారీ వృద్ధిని సాధించింది. జనవరి మార్చి త్రైమాసికంలో 40శాతం నికరలాభాలు పెరిగినట్లు అంచనా. గడచిన 11 త్రైమాసికాల పరంగాచూస్తే వార్షిక పద్ధతిన 40శాతం పెరిగిందని నిపుణుల అంచనా. క్రిసిల్‌ సర్వేప్రకారం చూసినా 642 కంపెనీల రాబడులు 6.1శాతం పెరిగాయి. గడచిన ఐదు త్రైమాసికాలతో పోలిస్తే ఇదే సత్వరం ప్రగతి అని తెలుస్తోంది. ఇక పన్నుల చెల్లింపులకు ముందు రాబడుల వృద్ధి కూడా ఆరు త్రైమాసికాల గరిష్టస్థాయిలో అంటే 15.2 శాతంగా ఉంది. నాలుగోత్రైమాసికంలో కంపెనీల వృద్ధి పనితీరు, అనూహ్యలాభాల సంఘటిత వృద్ధి అని తెలుస్తోంది. మొత్తం క్షేత్రస్థాయిలో ప్రగతిని చూస్తే 17.3శాతంగా ఉందని క్రిసిల్‌ రీసెర్చి సీనియర్‌ డైరెక్టర్‌ ప్రసాద్‌ కోపార్కర్‌ వివరించారు. టాప్‌లైన్‌ వృద్ధి 6,.1శాతంగా ఉందని, పన్నుల చెల్లింపులకు ముందు వృద్ధి 15.2 శాతంగా ఉందని ఆరుత్రైమాసికాల గరిష్టంగా ఉందని, తక్కువ ఉత్పత్తులధరలే ఇందుకు దోహదం చేసినట్లు కోపార్కర్‌ వివరించారు. నాలుగోత్రైమాసి కంలో ఈ 642 కంపెనీల ధరలు చూస్తే మొత్తం ఎన్‌ఎస్‌ఇ మార్కెట్‌ విలువల్లో 72శాతంగా ఉంది. నికరలాభం మొత్తంగాచూస్తే 49,349కోట్లు రూపాయలుగా ఉంది. మొత్తం రాబడులపరంగా చూస్తే 6.18 లక్షల కోట్లుగా ఉన్నాయి. వార్షిక పద్ధతిలో చూస్తే ఈ కంపెనీలు గరిష్టంగా నికరలాభాలను 1.79 లక్షలకోట్లు ఆర్జించినట్లు తేలింది. 16.7శాతం పెరిగాయి. 2015 ఆర్థికసంవత్సరంలో రాబడులు 22.98 లక్షలకోట్లుగా ఉన్నాయి. 2.5శాతం పెరిగి నట్లు తేలింది. ఆర్థికరంగం, చమురుకంపెనీల విలువలు వీటిలోజతకాలేదు. వేదాంత, టిసిఎస్‌ కంపెనీ లును కూడ ాపోల్చలేదు. నాలుగోత్రైమాసికంలో కంపెనీల రాబడులు 6,18,018కోట్లుగా ఉన్నాయి. ఏటికేడాది చొప్పున 6.1శాతం పెరిగాయి. పూర్తి ఆర్ధిక సంవత్సరానికిగాను 22,98,030 కోట్లుగా ఉన్నాయి. ఏటికేడాది చొప్పున 2.5శాతం పెరిగా యి. పన్నుల చెల్లింపులకు ముందు రాబడులు 1,13,760 కోట్లుగా ఉంటే 15.2శాతం వృద్ధిని సాధించాయి. ఇక పూర్తి సంవత్సరానికిగాను పన్నుల చెల్లింపులకు ముందు 4,13,526 కోట్లుగా ఉన్నాయి. వార్షికపద్ధతిలో 8.4శాతంగా ఉన్నాయి. నికర లాభాలపరంగాచూస్తే 49,439 కోట్లుగా ఉన్నాయి. 39.9శాతం వృద్ధిని సాధించింది. పూర్తిఆర్థిక సంవ త్సరానికిగాను 1,78,833 కోట్లుగా ఉన్నాయి. వార్షికపద్ధతిలో చూస్తే 16.7శాతం వృద్ధిని సాధించి నట్లు కార్పొరేట్‌ సర్వేలు తేటతెల్లంచేస్తున్నాయి. ఇక వివిధ రంగాలపరంగాచూస్తే విద్యుత్‌,ఎయిర్‌లైన్స్‌, ఐటి,చక్కెర, ఆటో విడిభాగాలు కంపెనీలు నికర లాభాల్లో భారీ వృద్ధిని సాధించాయి. టెలికాం, ప్యాసింజర్‌కార్‌ల సంస్థలు వెనుకబడ్డాయి. పన్నుల చెల్లింపులకు ముందు వచ్చినరాబడులు లాభాల్లో ఐటి, విద్యుత్‌, ఎయిర్‌లైన్స్‌, చక్కెర పరిశ్రమలు పటిష్టమైన వృద్ధిని సాధించాయి. ఎయిర్‌లైన్స్‌, ఐటి, ఆటో విడిభాగాలు అనూహ్య ఫలితాలతో భారీ గా లాభపడినట్లు క్రిసిల్‌ సర్వే తేటతెల్లంచేస్తోంది. నికరలాభాలను 39.9శాతం పెంచింది. ఈ కంపెనీల గరిష్టనికరలాభం మొత్తంగాచూస్తే 17.3 శాతంగాఉంది. ఇక ఫార్మాకంపెనీల పరంగాచూస్తే 14శాతం రాబడుల్లో వృద్ధిని సాధించాయి. 200 బేసిస్‌ పాయింట్లకు పెరిగింది. బహుళ ఉత్పత్తుల విడుదల, తక్కువ ముడిసరుకు వ్యయాలు కారణంగా ఫార్మా కంపెనీలు కొంతమేర పొదుపు చేసుకోగలిగాయి. ఈ కంపెనీలతోపాటు టెలికాం కంపెనీలు కూడా 09.5శాతం రాబడుల్లో వృద్ధిని సాధించాయి. ఇదిలాఉంటే నికరలాభాల మార్జిన్‌ 108బేసిస్‌ పాయింట్లుతగ్గింది. ఎక్కువవడ్డీ ఖర్చులు స్పెక్ట్రమ్‌కోసం తీసుకున్న రుణాలకు భారీ వడ్డీలు చెల్లించాల్సి రావడమే ఇందుకుక ఈలకంగా ఉంది. ఆటోమొబైల్‌రంగంపరంగా మారుతి సుజుకి మంచి వృద్ధిని సాధించింది. రాబడులపరంగా 12.3శాతం వృద్ధిని నమోదుచేసింది. ఎగుమతులు మాత్రం 8.6శాతం దిగజారాయి. నిర్వహణ మారి ్జన్‌ 50 బేసిస్‌ పాయింట్లు దిగజారాయి. ఇక పన్నులు, తరుగుదలలో ఎక్కువ కావడం కూడా కొంత కారణం అయ్యాయి. ఇతర ఆదాయ వనరుల్లో తగ్గుదల, నికర లాభాలను ప్రభావితం చేసింది. నికరలాభం మార్జిన్‌ 200 బేసిస్‌ పాయింట్లను కుదించిందని క్రిసిల్‌ వివరించింది.